Mahmúd Ahmadínežád

Mahmúd Ahmadínežád [vyslov: mähmúd ähmädínežód] (prepisované aj ako Ahmadí-Nežád, Ahmadí Nežád alebo nesprávne Ahmadínedžád, Ahmadí-Nedžád;Chybný prepis -dž- vyplýva z toho, že sa príslušný perzský znak pre ž do angličtiny občas prepisuje ako "j", teda znakom, ktorý zvyčajne v angličtine označuje výslovnosť "dž" * 28. október 1956, Garmsár, Irán† 28. február 2026, Teherán, Irán) bol iránsky politik, bývalý prezident Iránu.

 Životopis 
Narodil sa v meste Garmsar ako štvrté zo sedmich detí kováča. Študoval staviteľstvo na Iránskej univerzite vedy a techniky v Teheráne, kde získal v roku 1987 doktorát. V roku 2003 bol ako takmer neznámy politik zvolený za starostu Teheránu, pričom funkciu vykonával do roku 2005.
3. augusta 2005 bol zvolený za šiesteho iránskeho prezidenta, pričom získal 62 % hlasov. Opätovne bol zvolený aj na druhé funkčné obdobie v roku 2009, výsledky týchto volieb však boli veľmi sporné a zapríčinili rozsiahle niekoľkomesačné protesty.

Bol jedným z najkontroverznejších svetových politikov. Podľa niekoľkých rukojemníkov zadržovaných na americkej ambasáde v Teheráne v rokoch 19791980 bol Ahmadínežád jedným z ich väzniteľov, táto verzia sa však vôbec nepreukázala a odmietla ju napr. aj CIA. Veľkú nevôľu vzbudzoval svojou silnou kritikou Izraela a popieraním (resp. banalizovaním) holokaustu, no napr. medializované výroky, v ktorých údajne vyzýval na zničenie štátu Izrael, sa ukázali ako nepresný preklad. Výrazná kritika na jeho osobu bola spojená aj s tým, že sa nekompromisne odmietal vzdať iránskeho jadrového programu.

Mahmúd Ahmadínežád nebol najmocnejším štátnikom Iránu. Táto rola prináležala najvyššiemu vodcovi Iránu – ajatolláhovi
Alí Chameneímu, podľa článku 113 iránskej ústavy. Chameneí bol najvyšším veliteľom ozbrojených síl Iránu a mal posledné slovo vo všetkých aspektoch vnútornej a zahraničnej politiky.

Mahmúd Ahmadínežád bol ženatý a má tri deti, dvoch synov a dcéru. Jeden z jeho synov študoval na Technickej univerzite v Iráne (na tzv. Teheránskej polytechnike).

 Smrť 
28. februára 2026 bol jeho dom v Teheráne napadnutý a zničený počas spoločnej americko-izraelskej vojenskej operácie počas izraelsko-amerických útokov na Irán. 1. marca štátne iránske médiá oznámili, že Ahmadínežád pri útoku zomrel.

 Referencie 

 Iné projekty 

 Externé odkazy 
 Oficiálna stránka prezidenta Iránu
 Ahmadínežádov blog 

Kategória:Prezidenti Iránu
Kategória:Iránski inžinieri
Kategória:Stavební inžinieri